КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республика мутасын öткымын олан пункт бырöдöмöн лыддян пöрадок да условиеяс йылысь» Коми Республикаса Правительстволöн 2007 во ода-кора тöлысь 24 лунся 96 №-а шуöмö вежсьöм пыртöм йылысь**

Коми Республикаса Правительство шуис:

1. Пыртны «Коми Республика мутасын öткымын олан пункт бырöдöмöн лыддян пöрадок да условиеяс йылысь» Коми Республикаса Правительстволöн 2007 во ода-кора тöлысь 24 лунся 96 №-а шуöмö татшöм вежсьöм:

Коми Республика мутасын öткымын олан пункт бырöдöмöн лыддян пöрадок да условиеяс, мый вынсьöдöма шуöмöн (содтöд), гижны содтöдын индöм серти.

2. Тайö шуöмыс вынсялö сійöс официальнöя йöзöдöмсянь 10 лун мысти.

Коми Республикаса Юралысь В. Торлопов

Сыктывкар

2009 вося вöльгым тöлысь 16 лун

334 №

Коми Республикаса Правительстволöн

2009 во вöльгым тöлысь 16 лунся

334 №-а шуöм дорö

СОДТÖД

«ВЫНСЬÖДÖМА

Коми Республикаса Правительстволöн

2007 во ода-кора тöлысь 24 лунся 96 №-а шуöмöн

(содтöд)

Коми Республика мутасын öткымын олан пункт бырöдöмöн лыддян

**ПÖРАДОК ДА УСЛОВИЕЯС**

1. Коми Республика мутасын олан пункт вермö лыддьыссьыны бырöдöмöн татшöм условиеяс дырйи:

экономика боксянь прибыль вайтöмлун либö уджйöзö вöйöм вöсна дугдö кö уджавны тайö олан пунктса öти либö некымын организация, мый лоö сылöн инфраструктура да йöзлысь олöм лöсьöдан подулöн (индöм организацияясын уджаліс кö олан пунктса организацияясын уджалысьлöн став лыдысь 50 прöчентысь эз этшаджык йöз), либö бырöны да либö мöдлаö мунöны Россия Федерацияса оборона министерстволöн воинскöй часьтъяс, Россия Федерациялöн пытшкöс делöяс министерстволöн пытшкöсса войскаяс, либö бырöны мыж вештан системаса учреждениеяс;

оз кö позь либö экономика боксянь абу кö кивыв артмöдны выль производство либö удж дугöдысь организацияяссö котыртны бöр либö вежны налысь профильсö, кутшöмъяс вöлі артмöдöны олан пунктлысь инфраструктура да олöм лöсьöдан подулöн;

абу кö мукöд олан пункткöд транспортöн пырся (быдлунъя) йитöд, мый колö тайö олан пунктса олысьяслы, кодъяс уджалöны сыысь бокын;

тайö олан пунктын Россия Федерацияса гражданалöн сöгласие, кодъяс сулалöны учётын олан места кузя сiйö олан пунктын олан пунктö (овмöдан местаö) вуджöдöм могысь, мый вöзйöма олан пунктсö бырöдöмöн лыддьöм йылысь вöзйöмъяс пыртысь водзмöстчысьöн, да этша судтаа оланiн стрöитöм вылö му участокöн вöдитчöм вылö правоа стрöитчысьяскöд сёрнитчöмъяс серти этша судтаа оланiн стрöитöм вылö сетан му участокъясын сiйö олан пунктын ас олан керкаяс стрöитöм могысь.

2. Олан пунктсö бырöдöмöн лыддьöм йылысь вöзйöмъяс пыртысь водзмöстчысьöн вермасны лоны Коми Республика мутасын кар кытшъясса, муниципальнöй районъясса, кар овмöдчöминъясса, сикт овмöдчöминъясса меставывса асвеськöдлан органъяс (водзö – водзмöстчысьяс) уджмогъяс серти, мый урчитöма лöсялана муниципальнöй правовöй актъясöн.

3. Олан пункт бырöдöм йылысь решение дасьтöм могысь водзмöстчысь ыстö Коми Республикаса экономика сöвмöдан министерствоö (водзö – Министерство) документъяс водзмöстчысьöн вöзйöм сетöмсянь 12 тöлысьысь оз водзджык:

1) кар кытшса, муниципальнöй районса, кар овмöдчöминса, сикт овмöдчöминса меставывса асвеськöдлан органъяслöн, кодъяслöн мутасъяслы инмöны вöзйöм вежсьöмъясыс, вöзйöм кузя решениеяс, кутшöмъясöс примитöма лöсялана муниципальнöй правовöй актъясöн урчитöм уджмогъяс серти;

2) олан пунктын, кутшöмлы инмöны вöзйöм вежсьöмъясыс, олысь гражданалöн скодлöн (собраниелöн, конференцияяслöн, меставывса референдумлöн) решение, мый примитöма муниципальнöй правовöй актъясöн урчитöм пöрадок серти муниципальнöй юкöнын, кытчö пырö сiйö олан пунктыс, татшöм вöзйöмъясöн:

олан пункт бырöдöмöн лыддьöм йылысь;

Россия Федерацияса гражданаöс водзмöстчысьöн вöзйöм олан пунктö (овмöдан местаö) вуджöдöм йылысь;

водзмöстчысьöн вöзйöм олан пунктын (овмöдан местаын) этша судтаа оланiн стрöитöм вылö му участокöн вöдитчöм вылö правоа стрöитчысьяскöд сёрнитчöмъяс серти этша судтаа оланiн стрöитöм вылö сетан му участокъяс вылын ас олан керкаяс стрöитöм йылысь;

3) гöгöрвоöдана гижöд, кытчö пырöны:

бырöдöмöн лыддьыны вöзъяна олан пункт йылысь öтувъя юöръяс (географическöй, экономическöй да социальнöй серпас);

олан пункт бырöдöмöн лыддьыны коланлунсö подулалöм;

муниципальнöй эмбур объектъяс йылысь, кутшöмъяс эмöсь бырöдöмöн лыддьыны вöзъяна олан пунктлöн мутасын, юöръяс;

медшöр социально-культурнöй, промышленнöй, стрöитчан, транспорт да мукöд организация лыддьöг да сэні уджалысьяс лыд олан пунктын, кутшöмöс вöзйöма лыддьыны бырöдöмöн;

олан пунктлöн, кутшöмöс вöзйöма лыддьыны бырöдöмöн, административнöй шöринсянь да матысса олан пунктъяссянь ылна йылысь, йитöд кутöд, транспорт сикас да ветлöдлан кад йылысь юöръяс;

4) олан пункт йылысь, кутшöмöс вöзйöма лыддьыны бырöдöмöн, юöр тайö Пöрадок дорö 1 содтöд серти форма кузя;

5) олан пункт бырöдöмкöд да гражданаöс мöдлаö овмöдöмкöд йитчöм рöскод сьöмöн могмöдан источникъяссö индöмöн финансово-экономическöя подулалöм;

6) олан пунктлöн, кутшöмöс вöзйöма лыддьыны бырöдöмöн, мудоръяслöн схема;

7) юöр сы йылысь, эм-ö олан пунктын (овмöдчан местаын) этша судтаа оланiн стрöитöм могысь комплекснöя освоитöм вылö му участокъяс (öтувъя площадь, код улö пырö, ас олан керкаяс вылö участок лыд, инженернöй инфраструктура объектъяс);

8) олан пункт мутасын, кутшöмöс вöзйöма лыддьыны бырöдöмöн, керка овмöс лыддьöг тайö Пöрадок дорö 2 содтöд серти форма кузя;

9) олан пунктö (мöдлаö овмöдчöм) вылö да этша судтаа оланiн стрöитöм вылö му участокöн вöдитчöм вылö правоа стрöитчысьяскöд сёрнитчöмъяс серти этша судтаа оланiн стрöитöм могысь сетан му участокъясын сiйö олан пунктын ас олан керка стрöитöм вылö сöгласие йылысьРоссия Федерацияса гражданалöн шыöдчöмъяс, мый кырымалöма семьяö быд тыр арлыдтöм пырысьöн, тайö Пöрадок дорö 3 содтöд серти форма кузя;

10) муниципальнöй юкöнъясын, кутшöмъяслöн мутасъяслы инмöны вöзъяна вежсьöмъясыс, муниципальнöй правовöй актъяслöн копияяс, кодъяс урчитöны:

олан пункт бырöдöмöн лыддьöм йылысь вöзйöмъяс пыртöм кузя лöсялана меставывса асвеськöдлан органъяслысь уджмогъяс;

гражданаöн сход (собрание, конференция, меставывса референдум) нуöдан пöрадок.

4. Водзмöстчысьöн документъяс сетан кадпассянь 20 уджалан лунöн министерство прöверитö тайö Пöрадокса 3 пунктлöн корöмъяслы лöсяланлунсö. Кор сетöм документъясыс оз лöсявны тайö Пöрадокса 3 пунктлöн корöмъяслы (абу тырвыйöлун, сетöм юöръяслöн урчитöм корöмъяслы лöсявтöмлун, лöсялана меставывса асвеськöдлан органъясöн абу оланпас серти решениеяс примитöм), сэки Министерство бергöдö найöс водзмöстчысьлы колана ногöдз лöсьöдöм вылö.

5. Кор водзмöстчысьöн сетöм документъясыс лöсялöны тайö Пöрадокса 3 пунктлöн корöмъяслы, сэки найöс видлалö Коми Республика мутасын öткымын олан пункт бырöдöмöн лыддьöм кузя комиссия (водзö – Комиссия), мый котыртöма Министерство бердын. Комиссияö пырысьясöс да уджалан пöрадоксö урчитö Министерство.

6. Водзмöстчысьöн сетöм документъяссö Комиссия видлалö Министерствоö налöн воан лунсянь куим тöлысьысь оз дырджык.

7. Водзмöстчысьöн сетöм документъяс видлалан кывкöртöдъяс серти Комиссия вöчö помшуöмъяс, эм подулыс лыддьыны олан пунктсö бырöдöмöн либö абу подулыс лыддьыны олан пунктсö бырöдöмöн. Комиссиялысь помшуöмсö оформитöны Комиссияса заседаниелöн сёрнигижöдöн.

8. Комиссияöн лöсялана кывкöртöд дасьтöм дырйи тöд вылö босьтсьö:

1) муниципальнöй юкöнлы, кодъяслöн мутасъяслы инмöны вöзъяна вежсьöмъяс, олан пункт бырöдöмысь социально-экономическöй пöльза;

2) 2008 - 2012 вояс вылö планируйтана кадö «Оланiн» республиканскöй торъя мога уджтаслöн «Бырöдöмöн лыддян олан пунктъясысь олысьясöс мöдлаö овмöдöм» уджтасув збыльмöдöм вылö Коми Республикаса республиканскöй бюджетысь сетан колана сьöм;

3) бырöдöмöн лыддьыны вöзъяна олан пунктса олысьясöс мöдлаö овмöдöм вылö этша судтаа оланiн стрöитöм могысь комплекснöя освоитöм вылö олан пунктъясын (овмöдчан местаясын) му участок;

4) бырöдöмöн лыддьыны вöзъяна олан пунктын олан места серти регистрируйтöм Россия Федерацияса став гражданасянь тайö Пöрадоклöн 3 пунктса 9 подпунктын индöм шыöдчöмъяс (сэтшöм граждана кындзи, кодъяс кутшöмкö кад абуöсь олан места серти (военнöй служба нуысьяс, дзескыдiнъясын пукалысьяс) да граждана кындзи, кодъяслöн местаыс абу тöдса);

5) муниципальнöй юкöнъясын, кодъяслöн мутасъяслы инмöны вöзъяна вежсьöмъясыс, олан пункт бырöдöм кузя мероприятиеяс меставывса бюджетлöн да небюджетнöй источникъяслöн сьöм тшöт весьтö сьöмöн могмöдöм кузя меставывса асвеськöдлан органъяслöн вöзйöмъяс.

9. Кор Комиссия кывкöрталö, мый эм подулыс лыддьыны муниципальнöй юкöнъясын, кодъяслöн мутасъяслы инмöны вöзъяна вежсьöмъясыс, олан пунктсö бырöдöмöн, сэки Министерство лöсьöдö олан пункт бырöдöмöн лыддьöм йылысь Коми Республикаса Правительстволысь решение бала да колана ногöн пыртö сiйöс видлавны Коми Республикаса Правительстволы.

10. Кор Комиссия кывкöрталö, мый подулыс абу лыддьыны олан пунктсö бырöдöмöн, сэки Министерство Комиссиялöн заседание лунсянь 10 уджалан лунöн мöдöдö водзмöстчысьлы Комиссия заседаниелöн сёрнигижöдысь лöсялана выписка.

11. Олан пункт лыддьыссьö бырöдöмöн Коми Республикаса Правительстволöн решение подув вылын.

Коми Республика мутасын

öткымын олан пункт бырöдöмöн лыддян

пöрадок да условиеяс дорö

1 СОДТÖД

Олан пункт йылысь, мый вöзйöма лыддьыны бырöдöмöн,

**ЮÖР**

|  |  |  |
| --- | --- | --- |
| д/в № | Параметръяс | Гöгöрвоöдöмъяс |
| 1 | 2 | 3 |
| 1. | Нимыс муниципальнöй юкöнлöн, кодлöн мутасын олан пунктыс |  |
| 2. | Олан пункт ним |  |
| 3. | Олан пункт бырöдöмöн лыддьöм йылысь муниципальнöй правовöй актъясöн урчитöм уджмогъяс серти примитöм меставывса асвеськöдлан органъяслöн решение кадпас да номер |  |
| 4. | Олан пунктын, мый вöзйыссьö лыддьыны бырöдöмöн, олысь лыд (Россия Федерацияса граждана (водзö – граждана), кодъясöс гижöма тайö олан пунктын олан места серти) | морт |  |
| семья |  |
|  | на пиысь: |  |  |
|  | пенсионеръяс | морт |  |
| семья |  |
|  | став подув серти вермытöмъяс | морт |  |
| семья |  |
|  | уджтöмалысьяс | морт |  |
| семья |  |
|  | гражданалöн став лыдысь: |  |  |
|  | граждана, кодъясöс пасйöма Коми Республикаса государственнöй оланін фондын | морт |  |
| семья |  |
|  | граждана, кодъясöс пасйöма муниципальнöй оланін фондын | морт |  |
| семья |  |
| 5. | Граждана лыд, кодъяс кутшöмкö кад абуöсь олан местаын сiйö олан пунктас | морт |  |
|  | на пиысь: |  |  |
|  | военнöй служба нуысьяс | морт |  |
|  | дзескыдiнъясын пукалысьяс | морт |  |
|  | граждана, кодъяслöн местаыс абу тöдса | морт |  |
| 6. | Семьяö пырысь лыд | 1 морт |  |
| 2 морт |  |
| 3 морт да унджык |  |
|  | на пиысь: |  |  |
| 6.1. | граждана, кодъясöс пасйöма оланін фондын, мый лыддьöны урчитöм пöрадок серти киссьöмаöн да аварийнöйöн | 1 морт |  |
| 2 морт |  |
| 3 морт да унджык |  |
|  | сы лыдын: |  |  |
| 6.1.1. | Коми Республикаса государственнöй оланін фондын | 1 морт |  |
| 2 морт |  |
| 3 морт да унджык |  |
| 6.1.2 | муниципальнöй оланін фондын | 1 морт |  |
| 2 морт |  |
| 3 морт да унджык |  |
| 7. | Олан пунктын, мый вöзйöма лыддьыны бырöдöмöн, оланін фонд площадь, ставнас | кв.м |  |
|  | сы лыдын: |  |  |
| 7.1. | Коми Республикаса государственнöй оланін фонд площадь | кв.м |  |
| 7.2. | муниципальнöй оланін фонд площадь | кв.м |  |
| 8. | Олан пунктын, мый вöзйöма лыддьыны бырöдöмöн, киссьöм да аварийнöй оланін фонд площадь | кв.м |  |
|  | сы лыдын: |  |  |
| 8.1. | Коми Республикаса киссьöм да аварийнöй государственнöй оланін фонд площадь | кв.м |  |
| 8.2. | киссьöм да аварийнöй муниципальнöй оланін фонд площадь | кв.м |  |
| 9. | Олан пунктын, мый вöзйöма лыддьыны бырöдöмöн, организационно-правовöй форма вылö видзöдтöг уджалан организация лыддьöг (ним да уджалысь лыд индöмöн) |  |
| 10 | Олан пунктын, мый вöзйöма лыддьыны бырöдöмöн, тупкыны шуöм (тупкöм) кар артмöдысь предприятие (организация) лыддьöг |  |
| 11. | Олан пунктлöн, мый вöзйöма лыддьыны бырöдöмöн, коммунальнöй инфраструктура да кодлы сiйö пырö |  |
| 12. | Олан пунктлöн, мый вöзйöма лыддьыны бырöдöмöн, социальнöй инфраструктура да кодлы сiйö пырö |  |
| 13. | Медматыс олан пунктъясö, кöні эм удж сетöм кузя вöзйöмъяс, транспортöн воöдчыны вермöм (во чöжнас эм-ö позянлун воöдчыны транспортöн, туй кузьта да тшöкыда-ö ветлöдлö транспорт) |  |
| 14. | Муниципальнöй юкöнлы, кодлöн мутасын олан пунктыс, мый вöзйöма лыддьыны бырöдöмöн, кольöм вося меставывса бюджет збыльмöдан медшöр лыдпасъяс: чöжöслöн медшöр статьяяс серти чöжöс юкöн юклöмöн (тырвыйö лыдпасъясын), медшöр статьяяс серти рöскод юкöн юклöмöн | сюрс шайт |  |
| 15. | Муниципальнöй юкöнлöн, кодлöн мутасын олан пунктыс, мый вöзйöма лыддьыны бырöдöмöн, бюджетысь рöскод мында тайö олан пунктлы рöскодлöн медшöр статьяяс серти ылöсас юклöмöн (тырвыйö лыдпасъясын)  | сюрс шайт |  |
| 16. | Олан пунктысь, мый вöзйöма лыддьыны бырöдöмöн, олысьясöс выльлаö овмöдöм вылö рöскод донъялöм, мый вöчöма законодательство серти (Коми Республикаса архитектура, стрöитчöм да коммунальнöй овмöс министерстволöн тшöктöд да семья вылö олан площадьлöн социальнöй норма серти 1 кв.м оланінлöн шöркодь дон подув вылын) | сюрс шайт |  |
| 17. | Олан пункт бырöдöм вылö рöскод донъялöм | сюрс шайт |  |
| 18. | Олан пунктлöн, мый вöзйöма лыддьыны бырöдöмöн, лёк экономическöй олöмлöн медшöр помкаяс |  |

Коми Республика мутасын

öткымын олан пункт бырöдöмöн лыддян

пöрадок да условиеяс дорö

2 СОДТÖД

Олан пунктъяслöн мутасын керка овмöсъяс

**ЛЫДДЬÖГ**

|  |  |  |  |  |  |
| --- | --- | --- | --- | --- | --- |
| д/в № | Керка овмöслöн инпас | Шыöдчöм тайö Пöрадок дорö 3 содтöд серти форма кузя (эм/абу) | Керка овмöсö пырысь йöзлöн О.Н.В. | Керка овмöсö пырысь йöзлöн чужан кадпас | Пасйöг (кор олан места кузя пасйöм йöзыс абуöсь, сэки индöны помкасö) |
| 1 | 2 | 3 | 4 | 5 | 6 |
| 1. |  | 1. |  |  |  |
| 2. |  |  |  |
| … |  |  |  |
| 2. |  | 1. |  |  |  |
| 2 |  |  |  |
| … |  |  |  |

Коми Республика мутасын

öткымын олан пункт бырöдöмöн лыддян

пöрадок да условиеяс дорö

3 СОДТÖД

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ овмöдчöм вылö да этша судтаа оланiн стрöитöм вылö му участокöн вöдитчöм вылö правоа стрöитчысьяскöд сёрнитчöмъяс серти этша судтаа оланiн стрöитöм могысь сетан му участокъясын сiйö олан пунктын ас олан керка стрöитöм вылö сöгласие йылысь

**ШЫÖДЧÖМ**

1. Шыöдчöм сетысь гражданинлöн ов, ним, вич\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Регистрируйтöма татшöм инпас серти\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Олан места кузя олан жыр сикас (коланасö визьнитны):

государственнöй либö муниципальнöй олан фондлöн олан жыр;

киын кутан олан жыр уна патера керкаын (асэмбуралöма либö лоöма сылöн мöд подув серти);

ас олан керка либö олан керка юкöн;

мöдтор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Олан жырлöн öтувъя ыдждаыс\_\_\_\_\_\_\_\_\_\_\_\_\_\_\_\_\_\_\_\_\_\_\_\_кв.м.

4. Семьяö пырысьяс (сы лыдын индыссьö шыöдчöм сетысь гражданин)

|  |  |  |  |  |
| --- | --- | --- | --- | --- |
| д/в № | Ов, ним, вич | Кодöн лоö шöдчысьлы | Чужан кадпас | Паспорт сетан номер да кадпас (чужöм йылысь эскöдан гижöд), сiйöс эскöдысь мукöд документ |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| … |  |  |  |  |

Ме да менам семьяö пырысьяс сöгласöсь овмöдчыны\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(олан пункт – овмöдчан места ним)

мый вöзйö\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(меставывса асвеськöдлан органлöн – вöзйöмöн водзмöстчысьлöн ним)

да этша судтаа оланiн стрöитöм вылö му участокöн вöдитчöм вылö правоа стрöитчысьяскöд сёрнитчöмъяс серти этша судтаа оланiн стрöитöм могысь сетан му участокъясын сiйö олан пунктын ас олан керка стрöитöм вылö.

Миянлы гöгöрвоöдöма мöдлаö овмöдчан, а сiдзжö ас олан керка стрöитан условиеяс да пöрадок.

Бырöдöмöн лыддьыны вöзйöм олан пунктын олысьлöн да сылöн семьяö став тыр арлыда пырысьлöн кырымпасъяс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_вося\_\_\_\_\_\_\_тöлысь «\_\_\_» лун.».

Вудж. Кузнецова Н.А., 13 196 пас